Baebele ya re “go na le magodimo a masha le lefatshe le lesha tse re di letetseng go ya ka tsholofetso ya gagwe.” * (2 Petere 3:13) Modimo o tla dirisa Bogosi jwa gagwe go dira gore maemo a lefatshe a nne jaaka a ne a batla, “mme loso lo tla bo lo seyo.” (Tshenolo 21:3, 4) A seno se tla direga mo lefatsheng kgotsa kwa legodimong? Gore sengwe se bo se “seyo,” se tshwanetse sa bo se kile sa nna gone. Mme ga go ise go nne le loso kwa legodimong. Ka jalo, re ka re temana eno e bua ka se se tla diregang mo lefatsheng, mo re neng re tshwanetse go nnela ruri gone le mo re tlhologelelwang go nna le batho ba re ba ratang gone. Gape Baebele e senola gore baswi ba tla tsosiwa ba bo ba kopanngwa le batho ba ba ba ratang.—Johane 5:28, 29.